શીર્ષક: મોદીએ ગણાવ્યા કોંગ્રેસી નેતાઓનાં 'અભદ્ર નિવેદન'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
વડાપ્રધાન નરેન્દ્ર મોદી

કોંગ્રેસે મણિશંકર ઐયરને ગુરૂવારે શો-કોઝ નોટિસ આપીને પક્ષમાંથી સસ્પેન્ડ કર્યા હતા. 

એ પહેલાં રાહુલ ગાંધીના કહેવાથી મણિશંકર ઐયરે ખુદના નિવેદન બદલ માફી માગી હતી. 

જોકે, અમદાવાદના નિકોલમાં શુક્રવારે એક રેલીને સંબોધતાં નરેન્દ્ર મોદીએ આ મુદ્દો ફરી ઉઠાવ્યો હતો અને જણાવ્યું હતું કે કોંગ્રેસે તેમને પહેલીવાર નીચ નથી કહ્યા.

તમને આ પણ વાંચવું ગમશે

નરેન્દ્ર મોદીએ કહ્યું હતું, ''સોનિયા ગાંધી અને તેમના પરિવારજનોએ પણ આ શબ્દનો ઉપયોગ કર્યો છે. 

હું નીચ છું, કારણ કે હું ગરીબ ઘરમાં જન્મ્યો હતો. 

હું નીચી જાતનો છું અને એક ગુજરાતી છું એટલા માટે તેઓ મારાથી નફરત કરે છે?''

 'કોંગ્રેસીઓએ કર્યો અભદ્ર ભાષાનો ઉપયોગ'

કોંગ્રેસના નેતા દિગ્વિજય સિંહ

આટલું જ નહીં. નરેન્દ્ર મોદીએ દાવો કર્યો હતો કે તેમના માટે કોંગ્રેસના અનેક નેતાઓએ અભદ્ર ભાષાનો ઉપયોગ કર્યો છે. 

નરેન્દ્ર મોદીના જણાવ્યા અનુસાર, આનંદ શર્માએ કહ્યું હતું કે વડાપ્રધાન મોદી માનસિક રીતે અસ્થિર છે. 

એક કોંગ્રેસી નેતાએ એ ટ્વીટને રી-ટ્વીટ કરી હતી. એ વિશે હું કંઈ કહી શકું તેમ નથી. દિગ્વિજય સિંહે મારા વિશે કેવી ટ્વીટ કરી હતી? 

વાસ્તવમાં એક ગુજરાતી અને એક ગરીબ પરિવારમાં જન્મેલી વ્યક્તિથી તેઓ ઘણા પરેશાન છે. 

'મોદી પાસે મુદ્દો નથી'

પ્રતિકાત્મક તસવીર

બીબીસીએ ગુજરાતમાં કોંગ્રેસના પ્રવક્તા મનીષ દોશી સાથે વાત કરી હતી. 

મનીષ દોશીએ કહ્યું હતું, ''નરેન્દ્ર મોદી વિરુદ્ધ ખરાબ ભાષાનો ઉપયોગ કરવો એ કોંગ્રેસના કલ્ચરમાં નથી. એ કારણસર જ રાહુલ ગાંધીએ મણિશંકર ઐયરને સસ્પેન્ડ કર્યા છે. 

અગાઉ નરેન્દ્ર મોદી, અમિત શાહ અને બીજેપીના અન્ય નેતાઓએ સોનિયા ગાંધી તથા ગાંધી પરિવાર વિરુદ્ધ ઘણા શબ્દો કહ્યા હતા, જેને સભ્ય સમાજમાં કોઈ સ્થાન નથી. 

જોકે, બીજેપીએ એ નેતાઓ સામે કોઈ પગલાં લીધાં ન હતાં.''

નરેન્દ્ર મોદીના લેટેસ્ટ નિવેદન બાબતે તેમણે જણાવ્યું હતું કે નરેન્દ્ર મોદી પાસે કોઈ મુદ્દો નથી એટલે તેઓ આવા મુદ્દાઓને ઉછાળી રહ્યા છે. 

મણિશંકર ઐયરે વિવાદાસ્પદ નિવેદન કર્યું પછી ગુરૂવારે નરેન્દ્ર મોદીએ તેમની ચૂંટણી સભાઓમાં કોંગ્રેસ પર જોરદાર હુમલો કર્યો હતો. 

'કામને અગ્રતા આપું છું એટલે ચૂપ રહું છું'

કોંગ્રેસના નેતા જયરામ રમેશ

જોકે, શુક્રવારની રેલીમાં નરેન્દ્ર મોદી ઘણા કોંગ્રેસી નેતાઓના નામ ગણાવ્યા હતા અને તેમને એ કોંગ્રેસી નેતાઓએ કઈ રીતે નિશાન બનાવ્યા હતા એ જણાવ્યું હતું. 

નરેન્દ્ર...